ŽoV

Dobrý deň, prosíme o doplnenie zoznamu vozidiel s údajmi (podľa zaslanej prílohy ) a ku havarijnému poisteniu prosíme doplniť Poistne sumy ( cena vozidla z roku výroby bez zliav a s DPH )
Ďakujeme

Odpoveď:

Vychádzajúc z osobitého charakteru dynamického nákupného systému (ďalej len „DNS“), ako prostriedku určeného na (flexibilné) opakované zadávanie zákaziek, a to v dlhšom časovom období (počas viacerých rokov), s jeho vnútorným členením na viac druhov poistenia, je zrejmé, že nie je možné, resp. primerané vyžadovať, aby bol podrobným spôsobom vopred (už pri zriaďovaní DNS) špecifikovaný predmet zákazky/zákaziek, ktoré obstarávateľská organizácia plánuje zadať počas jeho platnosti. V tomto kontexte je pri zriadení DNS súčasťou súťažných podkladov iba základný rámec, ktorý obsahuje esenciálne atribúty/inštitúty rovnaké pre všetky zákazky (resp. časti), resp. v súlade s § 58 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov postačuje, že je predmet zákazky definovaný minimálne v rozsahu skupiny podľa slovníka obstarávania. Konkrétna špecifikácia jednotlivých zákaziek sa bude upresňovať vo výzve/výzvach na predkladanie ponúk. Obstarávateľská organizácia bude vo výzve/výzvach na predkladanie ponúk meniť a detailizovať požiadavky na konkrétne zákazky (napr. upresňovať znenie opisu predmetu zákazky, návrh zmluvy, osobitných zmluvných podmienok a pod.). V tomto smere pozri napríklad metodické usmernenie Úradu pre verejné obstarávanie č. 10252-5000/2023 zo dňa 07. 07. 2023. Doplnenie požadovaných informácií preto obstarávateľská organizácia vníma ako predčasné.